b'\n_START_ARTICLE_\nFight Club (film)\n_START_SECTION_\nSumar\n_START_PARAGRAPH_\nFight club este o comedie neagr\xc4\x83 \xc8\x99i satirizatoare, a fost unul dintre cele mai controversate \xc8\x99i discutate filme din 99 \xc8\x99i a fost recunoscut pentru stilul s\xc4\x83u inovator, dar a \xc8\x99i inspirat pe unii s\xc4\x83 creeze cluburi de lupt\xc4\x83 sau s\xc4\x83 vandalizeze._NEWLINE_Succesul filmului a fost unul \xc3\xaent\xc3\xa2rziat, a avut \xc3\xaencas\xc4\x83ri cel mult modeste, iar produc\xc4\x83torii care au fost ezitan\xc8\x9bi c\xc3\xa2nd au mai v\xc4\x83zut \xc8\x99i s\xc4\x83punul roz care este emblema filmului au crezut c\xc4\x83 este o glum\xc4\x83 proast\xc4\x83. Ace\xc8\x99tia s-au bazat pe celebritatea celor 2 actori Pitt si Norton pentru a promova filmul \xc8\x99i au difuzat trailerul pe canale de lupt\xc4\x83, contrar dorin\xc8\x9belor regizorului care considera c\xc4\x83 distorsioneaz\xc4\x83 semnifica\xc8\x9bia filmului._NEWLINE_Dup\xc4\x83 multe am\xc3\xa2n\xc4\x83ri film\xc4\x83rile au \xc3\xaenceput spre sf\xc3\xa2r\xc8\x99itul lui 99. Filmul folose\xc8\x99te lupta ca o metafor\xc4\x83 pentru sentimentele create de conflictul dintre genera\xc8\x9bii. Naratorul fiind \xc8\x99i protagonistul f\xc4\x83r\xc4\x83 nume \xc3\xaentruc\xc3\xa2t acesta \xc3\xaentruchipeaz\xc4\x83 omul de r\xc3\xa2nd, naratorul de ne\xc3\xaencredere jucat de Norton devine \xc3\xaencurcat cu Tyler Durden, jucat de Pitt, \xc8\x99i Marla , jucat\xc4\x83 de Carter, \xc3\xaentr-un triunghi amoros. Regizorul a ad\xc4\x83ugat tonuri homoerotice rela\xc8\x9biei dintre narator \xc8\x99i Tyler, devi\xc3\xa2nd de la roman, pentru a \xc3\xaempiedica spectatorul s\xc4\x83 ghiceasc\xc4\x83 finalul, de asemenea Tyler nu apare in nici un cadru amorsa._NEWLINE_Adaptarea romanului a fost facut\xc4\x83 de Uhls, care a fost si l\xc4\x83udat pentru fidelitatea sa fa\xc8\x9b\xc4\x83 de roman. Filmul a fost filmat in jurul Los Angesului \xc8\x99i \xc3\xaen platourile Century City, regizorul a folosit de 3 ori mai mult film dec\xc3\xa2t un film obi\xc8\x99nuit hollywoodian, iar luptele au avut o coregrafie complex\xc4\x83 \xc8\x99i au fost c\xc3\xa2t se poate de realiste, p\xc3\xa2n\xc4\x83 la lovituri care t\xc4\x83iau rasuflarea, doarece regizorul dorea ca luptele s\xc4\x83 par\xc4\x83 c\xc3\xa2t mai reale._NEWLINE_Filmul a folosit numeroase efecte speciale \xc8\x99i imagini generate pe calculator (CG, cum ar fi neuronii de la genericul de \xc3\xaenceput, colapsul blocurilor de la final \xc8\x99i multe altele intre). Fight club a fost filmat in Super 35 pentru maxim\xc4\x83 flexibilitate. Regizorul a creat o atmosfer\xc4\x83 normal\xc4\x83 prin montaj, \xc3\xaencadratur\xc4\x83, unghiula\xc8\x9bie, lumin\xc4\x83 si sunet pentru narator \xc8\x99i alta mai dezechilibrat\xc4\x83, hyper-real\xc4\x83 \xc8\x99i destr\xc4\x83mat\xc4\x83 pentru Tyler pentru a sugera ceea ce avea s\xc4\x83 urmeze pentru narator. \xc3\x8enc\xc4\x83 de la \xc3\xaenceputul filmului, inainte ca naratorul s\xc4\x83 fi f\xc4\x83cut cuno\xc8\x99tin\xc8\x9b\xc4\x83 cu Tyler, acesta ap\xc4\x83rea pentru c\xc3\xa2teva fotograme in diferite cadre, dup\xc4\x83 cum explic\xc4\x83 regizorul \xe2\x80\x9dnaratorul \xc3\xael creeaz\xc4\x83 pe Tyler, dar acesta se afl\xc4\x83 \xc3\xaenc\xc4\x83 la periferia con\xc8\x99tiin\xc8\x9bei acestuia\xe2\x80\x9d. S-au folosit culori puternic desaturate pentru haine \xc8\x99i machiaj \xc8\x99i echipa de filmare a folosit lumin\xc4\x83 natural\xc4\x83 de c\xc3\xa2te ori a putut._NEWLINE_Pentru scenele de lupt\xc4\x83 regizorul a folosit lumin\xc4\x83 fluorescent\xc4\x83 \xc3\xaens\xc4\x83 a avut grij\xc4\x83 ca scenele s\xc4\x83 fie suficient de \xc3\xaentunecate ca s\xc4\x83 nu se vad\xc4\x83 ochii (tehnica lui Gordon Willis), dar s\xc4\x83 se vad\xc4\x83 leziunile personajelor. Majoritatea film\xc4\x83rilor au avut loc noaptea, iar scenele de zi au fost f\xc4\x83cute in locuri umbroase, iar pentru scena celebr\xc4\x83 din subsolul tavernei lui Lou regizorul a folosit l\xc4\x83mpi de munc\xc4\x83 ieftine pentru a crea acea lumin\xc4\x83 difuz\xc4\x83. Cadrele au fost ini\xc8\x9bial fixe \xc8\x99i obiective apoi camera s-a mutat \xc3\xaen unghiul subiectiv al lupt\xc4\x83torului urm\xc4\x83rindu-i mi\xc8\x99c\xc4\x83rile asemenea unui spectator, fapt ce a creat senza\xc8\x9bia de autenticitate a imaginilor.'